วันนี้เอารถมาเช็คระยะที่ K Motors พระราม 3 ตื่นเช้าแต่ไก่โห่กลัวไม่ได้คิว ระหว่างรอรถเลยแวะออกมาหาอะไรกิน แต่เนื่องจากมันยังเช้าอยู่ (ประมาณ 8 โมงเช้า) ร้านอาหารดีๆ ยังไม่เปิด เลยเดินเลียบถนนมาเรื่อยๆ เจอร้านข้าวแกงนิรนาม ไม่มีชื่อร้าน แต่คนแถวนี้เรียกชื่อแม่ค้าว่าเอ๋ เลยขอตั้งชื่อให้ว่าเอ๋ข้าวแกง เป็นร้านกึ่งรถเข็น มีที่นั่งเพียง 3 โต๊ะ ลูกค้าหลักก็คือ วินมอเตอร์ไซค์ คนขับแท๊กซี่ คนงานไซต์ก่อสร้าง แม้เราจะไม่เข้าพวก แต่ก็ถือว่าเป็นคนเดินดินกินข้าวแกงข้างทางได้เหมือนกัน เรื่องความสะอาดไม่ต้องพูดถึง มองเข้าไปหลังร้านก็พอเดาได้ว่าสาธารณสุขคงไม่กล้าเข้ามาตรวจ เมนูกับข้าวมีแค่ 4-5 อย่าง กับหม้อแกงหนึ่งหม้อ แค่นี้ก็พอประทังชีวิตได้ จะว่าไปแล้ว รสชาติอาหารก็พอใช้ได้อยู่นะ กินอยู่อย่างพอเพียงนะฮะมื้อนี้ กำเงินไม่ถึงร้อยแต่ก็สามารถอิ่มท้องได้เหมือนกัน ขอบคุณที่เป็นที่พึ่งให้คนแถวนี้ แต่ถูกสุขลักษณะและอนามัยกว่านี้ ผมจะให้ 4 ดาวเลยนะ ของดีอาจไม่อร่อย ของอร่อยอาจหน้าตาดูไม่ดี เอ๋ข้าวแกงคือทางเลือกที่สองของคนหมดงบกินหรูตามห้าง